Annee C - 1er dimanche de l'Avent



Lehen irakurgaia

Jeremi profetaren liburutik 33, 14-16.Hau dio Jaunak :Huna heldu direla egunak,Izraelen etxeari eta Judaren etxeari eman zorion agintzabeteko baitut.Egun heietan, garai hartan,legezko muskila sortaraziko diot Dabidi,eta zuzenbidea eta justizia ezarriko ditu lurrean.Egun heietan, Juda salbatuko daeta Jerusaleme lasai biziko.Huna herriari emanen diotan izena : “ Jauna gure zuzentasuna”.

Jaunak errana.
         Eskerrak zuri Jauna.



Salmoa

24. SalmoaZu ganat daukat nere arima, Jainko Jauna !Zure bideak erakuts, Jauna, otoi, neri,Emazu ere xendren berri.Zure egia igor zadazu aitzindari,Dena bainago beti zuri.Ona da ona eta zuzena Jainko Jauna :Harek xuxentzen makur dena.Apalak ditu zuzen zuzenik joanarazten,Beren bidean ibil diten.Haren bidean egia eta amodio,Hari josiak bagitzaio.Hari daudenak ditu Jainkoak adiskide,Agertzen da maiz heien alde.




Bigarren irakurgaia 

Jondoni Paulok Tezalonikarreri 1a : 3, 12 – 4, 2.Haurrideak,Jaunak egin dezala gero eta handiagozuek elkarrentzat eta denentzat duzuen maitasuna,guk zuentzat dugun maitasuna handia den bezala.Horrela indarrez bete ditzala zuen bihotzak,saindu eta estakururik gabe izan zaiteztenJainko gure Aitaren aitzinean,Jesus gure Jauna bere sainduekin etorriko den egunean.Gainerakoan, haurrideak, otoi eta otoihau eskatzen dautzuegu Jesus Jaunaren izenean :gureganik ikasi duzue nola bizi Jainkoari atsegin emaiteko,eta hola egiten duzue ;hobeki egizue oraino.Badakizue nolako irakaspenak eman dauzkitzuegunJesus Jaunaren izenean.

Jaunak errana.
         Eskerrak zuri Jauna.



Ebanjelioaren gorespena

Alleluia, alleluia.Ager betiko bihotz ona,Salbamendua igor, Jauna.




Ebanjelioa

Jesu Kristoren Ebanjelioa san Luken liburutik 21, 25-28. 34-36.Jesus bere etortzeaz mintzo zitzaioten bere dizipulueri.“ Seinaleak izanen dira iguzkian, ilargian eta izarretan ;lurrean, berriz, nazioneak laztuko dira,itsasoaren orroak eta uhainen indarrak zoraturik.Jendea hatsik gabe geldituko da ikaraz,munduari gainerat heldu zaionaren beha,zeruetako indarrak kordokatuko baitira.Orduan, Gizonaren Semea hodeian etortzen ikusiko dute,ahal eta aintza handitan.Horiek guziak gertatzen hastean,altxa zaitezte eta goiti burua,hurbiltzen ari baita zuen erospena.Kasu egizue,bada ! Ez utz moteltzera zuen bihotzakhordikerian, mozkorkerian eta biziko griñetan,egun hura ustegabean gainerat eror ez dakizuen.Sarea bezala eroriko da munduan bizi diren guzien gainerat.Beraz, egon erne eta egin otoitz ordu oroz,gertatu behar diren horieri guzieri ihes egin ahal diezaiezueneta xutik egon ahal zaitezten Gizonaren Semearen aitzinean.”

Jaunak errana.
         Eskerrak zuri Jauna.



